Куентин Тарантино
Куѐнтин Тарантѝно (; роден на 27 март 1963 г.) е американски сценарист, продуцент, режисьор и актьор.

Биография 
Куентин Джером Тарантино е роден в Ноксвил, но когато е на четири години, семейството му се мести в Калифорния. Той си спомня, че баба му редовно му говорела за филмите на Джон Уейн и малко по малко разпалвала страстта му към киното.

Като малък Куентин показва интересни творчески заложби, като пише на майка си тъжни истории за Деня на майката. Интересът на момчето към училището е минимален за сметка на този към киното, а единственият предмет, който го вълнува, е историята. След като завършва гимназия Тарантино започва работа като разпоредител в кино с порно филми. Освен това започва да ходи на курсове по актьорско майсторство. По-късно работи във Video Archives, а в този период пише сценариите за „Истински романс“ и „Родени убийци“. Има коефициент на интелигентност 160. Дълги години Тарантино и актрисата Мира Сорвино имали връзка.

Изкуство

Филми 
За човек, който не е ходил в училище по изкуствата, той се справя много добре и е забелязан в началото на 90'те години с уникалните си промени върху представянето на архетиповата система на американския живот.

Във филмите му винаги присъства огромно количество насилие и жаргонен език. Също така неотделима част е леката нотка на ирония, съпътстваща героите му. Главните персонажи на Тарантино са гангстери или злодеи.

Музика към филми (саундтракове) 
Тарантино е известен с това, че сам подбира музиката към филмите си.

 „Когато започвам да правя филм, когато вече имам идеята в главата си, аз започвам да ровя личната си колекция от музика, за да намеря точното съвпадение между персонажа и музиката, духът на филма“

В голяма част музиката към филмите му е от 70'те и 80'те години, типични гангстерски блус- и рок-парчета, рокабили, сърф рок от Дик Дейл

Филмография

Режисьор и сценарист 
 My Best Friend's Birthday (1987)
 Глутница кучета (1992)
 Криминале (1994)
 Четири стаи (частта „The Man from Hollywood“) (1995)
 Джаки Браун (1997)
 От местопрестъплението – режисира епизода Grave Danger, части 1 и 2
 Убий Бил (1 & 2) (2003 и 2004)
 Бибрутално (2007)
 Гадни копилета (2009)
 Джанго без окови (2012)
 Омразната осморка (2015)
 Имало едно време в Холивуд (2019)

Сценарист 
 Истински романс (1993)
 Убийци по рождение (1994)
 От здрач до зори (1996)
 Общежитие (2006)

Актьор 
  My Best Friend's Birthday (1987) Клерънс Пул
 Глутница кучета (1992) Г-н Кафяв
 Криминале (1994) Джими Димик
 Sleep With Me (1994) Syd
 Destiny Turns On the Radio (1995) Джони Дестини
 Четири стаи (segment „The Man from Hollywood“) Честър
 Десперадо (1995) Pick-up Guy
 От здрач до зори (1996) Ричард Геко
 Girl 6 (1996) Q.T
 Little Nicky (2000) Deacon
 Наричана още... (2002 и 2004) Маккенас Кол в първи и трети сезон

Продуцент 
  Killing Zoe (1994)
 Четири стаи (1995)
 От здрач до зори (1996)
 Curdled (1996)
 God Said, 'Ha!' (1998)

Награди и номинации

Източници

Външни препратки 

  Куентин Тарантино в IMDb
  Статия за Куентин Тарантино и филмите му в Starlighter.info 

Американски режисьори
Американски сценаристи
Американски филмови продуценти
Американски актьори и актриси
Носители на „Оскар“
Носители на Златен глобус
Носители на награда BAFTA
Носители на награда „Сатурн“
Носители на награда Сезар
Родени в Тенеси